3F- og Metal-ansatte på JKF Industri i Hadsund har for anden dag i træk nedlagt arbejdet.

Cirka 70 3F- og Metal-ansatte på JKF Industri i Als har onsdag valgt at fortsætte en arbejdsnedlæggelse, der begyndte tirsdag. Ifølge formand for Metal i Himmerland Ole Madsen drejer konflikten sig om lokale lønforhandlinger. Han vurderer, at parterne lige nu er langt fra hinanden. - Det har udviklet sig, for nu har virksomheden også opsagt nogle lokalaftaler, som man skal forhandle sig frem til at få vekslet til noget andet, siger han. Hans kendskab til den overenskomststridige arbejdsnedlæggelse er sparsom, men tillidsfolkene har inviteret både Metal og 3F til at deltage i mødet torsdag morgen, hvor det skal besluttes om arbejdet skal genoptages. JKF Industri udvikler, markedsfører og sælger komponenter til procesventilationsanlæg til industrien. Virksomheden har datterselskaber i Polen, Masaysia og Singapore, og i alt cirka 250 ansatte. Heraf er 160 medarbejdere ansat i Danmark.